recursal/SuperWikiNEXT-32B huggingface dataset:
Αυτό το λήμμα αφορά το τυπικό σύγγραμμα της Wicca.  Για το ομώνυμο αντικείμενο που εμφανίζεται στην τηλεοπτική σειρά «Οι Μάγισσες», δείτε: Οι Μάγισσες.  
**Το Βιβλίο των Σκιών** αποτελεί τυπικό σύγγραμμα της Γουίκα και το περιεχόμενό του συνίσταται στις κεντρικές τελετουργίες, πρακτικές και κεκτημένα της εν λόγω νεοπαγανιστικής παράδοσης. Ο νεομύητος αντιγράφει το περιεχόμενο του βιβλίου με πρωτότυπο αυτό του μύστη (Αρχιερέα) του, ο οποίος το είχε παρομοίως αντιγράψει από τον δικό του/της μύστη. Ενώ απαγορεύεται η αλλοίωση του κατά παράδοση περιεχομένου του, επιτρέπονται οι εκάστοτε προσθήκες. Εκτός από το παραδισιακό αντίτυπο, ορισμένοι ακόλουθοι του κινήματος διατηρούν το προσωπικό τους «Βιβλίο Σκιών», το περιεχόμενο του οποίου χαίρει αποκλειστικά προσωπικής χρήσης και δεν μεταλαμπαδεύεται πάντοτε στους νεομύητους.

Ο όρος «*Βιβλίο των Σκιών*» είκαζεται ότι προέρχεται από τον Τζέραλντ Γκάρντνερ, ο οποίος υποτίθεται ότι τον άντλησε από ένα σανσκριτικό εγχειρίδιο της μαντικής τέχνης, το οποίο την βάσιζε στο μήκος της σκιάς.

Στις νεότερες και «εκλεκτικιστικές» μορφές του, ο Νεοπαγανισμός χρησιμοποιεί το Βιβλίο των Σκιών περισσότερο ως αρχείο καταγραφής για τελετουργίες και ξόρκια (και τον σκοπό τον οποίο εξυπηρετούν) ή και για άλλες μεταφυσικές πληροφορίες περί μαγείας. Το κείμενο αυτό μπορεί είτε να αποτελεί κεκτημένο κάποιου ιδιώτη είτε κάποιας οργανωμένης σύναξης μάγων/μαγισσών και δεν μεταδίδεται από τον μέντορα στον μαθητευόμενο. Σε πολλές περιπτώσεις, αυτό μπορεί να αποτελεί απλώς ένα αρχείο αποθηκευμένο με ηλεκτρονικά μέσα ή δημοσιευμένο σε κάποια ιστοσελίδα. Κάποιοι ακόλουθοι του κινήματος ισχυρίζονται ότι το Βιβλίο των Σκιών πρέπει να αποτελεί αποκλειστική πήγη για ξόρκια, ενώ εάν κάποιος επιθυμεί να καταγράφει τις ιδέες του, τις εμπειρίες του και τα συναισθήματά του αναφορικά με το πιστεύω του, θα πρέπει να το κάνει σε ένα ξεχωριστό βιβλίο, το οποίο αποκαλείται «Βιβλίο Καθρεφτών» (Scott Cunningham, *Wicca: A Guide for the Solitary Practitioner* [Wicca: Οδηγός για τον Μοναχικό Μύστη], Llewellyn Books, pp. 79-80)

Το Βιβλίο των Σκιών όπως παρουσιάζεται στη σειρά Οι Μάγισσες
Ένα Βιβλίο Σκιών φανταστικής επινόησης απαντά στην τηλεοπτική σειρά *Οι Μάγισσες* και στο εξώφυλλό του φέρει αποκρυφιστικό τρίγωνο (τρίκεντρο).

Εξωτερικοί σύνδεσμοι
--------------------

* The Gardnerian Book of Shadows
* Starting your own Book of Shadows
Σύμβολο της Τριπλής Θεάς (Αύξων μηνίσκος, πανσέληνος, φθίνων μηνίσκος)
Η **Τριπλή Θεά** είναι μία θεότητα ή ένα αρχέτυπο θεότητας, που λατρεύεται σε πολλές νεοπαγανιστικές και πνευματικές παραδόσεις. Στις πιο κοινές νεοπαγανιστικές εθιμοτυπίες, η Τριπλή Θεά προβάλλεται ως μία Τριαδική Θεότητα αποτελούμενη από τρεις ξεχωριστές μορφές ή φιγούρες οι οποίες βρίσκονται ενωμένες, ως μία οντότητα. Οι φιγούρες αυτές, αναφέρονται συνήθως ως η **Παρθένα Θεά** (Maiden), η **Μητέρα Θεά** (Mother Goddess) και η **Γηραιά Θεά** (Crone), οι οποίες αντιπροσωπεύουν τις τρεις φάσης της ζωής μιας γυναίκας, όσον αφορά την αναπαραγωγή - πριν, κατά τη διάρκεια και μετά την ικανότητα του σώματος να αποκτήσει παιδί. Σε διάφορες μορφές της θρησκείας της **Wicca**, ο αρσενικός της σύντροφος είναι ο Θεός με τα Κέρατα.

Η Τριπλή Θεά αποτέλεσε αντικείμενο της συγγραφής του εξέχοντος ποιητή, μυθιστοριογράφου και μυθογράφου Ρόμπερτ Γκρέιβς στα μέσα του 20ου αιώνα, σε βιβλία του όπως ''Η Λευκή Θεά'' και "Οι ελληνικοί μύθοι" καθώς και στη ποίηση του. Οι σύγχρονες νεοπαγανιστικές αντιλήψεις για την Τριπλή Θεά έχουν επηρεαστεί σε μεγάλο βαθμό από τον Γκρέιβς, ο οποίος την θεωρούσε συνεχή μούσα όλης της αληθινής ποίησης, καθώς ο ίδιος ανοικοδόμησε την αρχαία λατρεία της, αντλώντας στοιχεία από την υποτροφία της εποχής του, ειδικότερα από την Τζέιν Έλεν Χάρισον και από άλλους τελετουργικούς του Κέιμπριτζ. Ο Ούγγρος μελετητής της ελληνικής μυθολογίας Καρλ Κερένυι, άσκησε μεγάλη επιρροή, ο οποίος αντιλήφθηκε επίσης, μια βασική θεά τριπλού φεγγαριού στην ελληνική μυθολογία. Πιο πρόσφατα, η πασίγνωστη αρχαιολόγος Μαρίγια Γκιμπούτας είχε υποστηρίξει την αρχαία λατρεία μιας τριαδικής θεότητας στην Ευρώπη, προκαλώντας έτσι, μεγάλες αντιπαραθέσεις. Πολλά συστήματα νεοπαγανιστικών πεποιθήσεων ακολουθούν τον Γκρέιβς στη χρήση της μορφής της Τριπλής Θεάς και εξακολουθούν να επηρεάζουν τον φεμινισμό, τη λογοτεχνία, τη ψυχολογία του Καρλ Γκούσταβ Γιουνγκ και τη λογοτεχνική κριτική.
Η θέση της ελληνικής αυτόνομης επαρχίας
Η **Ελληνική Αυτόνομη επαρχία** (ρωσικά: Греческий автономный район‎‎
) ήταν εθνική επαρχία που δημιουργήθηκε σύμφωνα με την πολιτική εθνικής οριοθέτησης της Σοβιετικής Ένωσης. Ιδρύθηκε στις 27 Φεβρουαρίου 1930 με το διάταγμα του ισπόλκομ του Κράι Αζόφ-Μαύρης Θάλασσας*,* με πρωτεύουσα την στάνιτσα Κρίμσκαγια (σημερινό Κριμσκ). Το 1932 η πρωτεύουσα μεταφέρθηκε στη στάνιτσα Νίζνε-Μπακάνσκαγια. Ήταν η μόνη επαρχία που ήταν υποκείμενη σε δημοκρατία, δηλαδή υπαγόταν απευθείας σε σοβιετική δημοκρατία, σε αντίθεση με μία ενδιάμεσου επιπέδου διοικητική οντότητα. Η συγκεκριμένη αυτόνομη περιοχή στη Σοβιετική Ένωση υπήρχε μέχρι τις 6 Μαρτίου 1939, όταν διαλύθηκε και η διοικητική οντότητα μετονομάστηκε σε επαρχία Κρίμσκι με διάταγμα του κράικομ του Κράι Κρασνοντάρ του Κομμουνιστικού Κόμματος της Σοβιετικής Ένωσης, στο τέλος του πρώτου κύματος της Σοβιετικής καταστολής κατά των Ελλήνων.

Παραπομπές
----------

1. ↑  "Репрессии в 1930-1950 гг. по отношению к грекам СССР"

|  |  |
| --- | --- |
| 

|  |
| --- |
| * Πύλη:Ιστορία
* Πύλη:Ρωσία
 |

 |
Ραγιόν
Το **ραγιόν** (ρωσικά: район) είναι ένας τύπος διοικητικής μονάδας αρκετών μετασοβιετικών κρατών (όπως ενός τμήματος μιας περιοχής). Ο όρος προέρχεται από το γαλλικό όρο *rayon* (που σημαίνει "κηρήθρα, τμήμα"), που αποτελεί και τύπο μιας υποεθνικής οντότητας και ενός τμήματος μιας πόλης και μεταφράζεται συνήθως ως «περιοχή».

Ο όρος «ραγιόν» μπορεί επίσης να χρησιμοποιηθεί απλώς ως ένα είδος διοικητικής διαίρεσης χωρίς να έχει καμία σχέση με εθνότητα ή εθνικότητα. Το ραγιόν αποτελούσε μια τυποποιημένη διοικητική οντότητα στην πλειονότητα της πρώην Σοβιετικής Ένωσης και ήταν συνήθως υποδιαίρεση δύο βαθμίδες κάτω από το εθνικό επίπεδο. Ωστόσο, στις μικρότερες δημοκρατίες της πρώην ΕΣΣΔ, θα μπορούσε να είναι το πρωτεύον επίπεδο διοικητικής διαίρεσης (διοικητικές διαιρέσεις της Αρμενίας, διοικητικές διαιρέσεις του Αζερμπαϊτζάν). Μετά την πτώση της Σοβιετικής Ένωσης, μερικές από τις δημοκρατίες διέκοψαν τη χρήση τους, όπως η Αρμενία.

Στη Βουλγαρία αναφέρεται ως εσωτερική διοικητική υποδιαίρεση μιας πόλης που δεν σχετίζεται με τη διοικητική διαίρεση της χώρας στο σύνολό της ή, ειδικότερα στον δήμο Σόφιας, με την υποδιαίρεση του δήμου.

Παραπομπές
----------

1. ↑  Merriam-Webster's *Third New International Dictionary* (1961, repr. 1981), s.v. *raion*.
2. ↑  Справочник / Нормативни актове lex.bg

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Σλαβικοί όροι για υποδιαιρέσεις χώρας |
| --- |
|  |
| Σύγχρονοι | 
* τζελνίτσα
* γκμίνα
* κράι
* κράινα / ποκράινα
* μιέστις
* όμπετς
* όμπλαστ / όμπλαστι / όμπλις / όμπλοντ / βόμπλαστ
* όκρενγκ
* οκρές
* όκρουγκ
* όπστινα / όπτσινα / ομπτσίνα / όμπστινα
* οσιέντλε
* πόβιατ / πόβιτ
* ραγιόν
* σελσοβιέτ / σιλράντα
* σοβέτστφο
* βοεβοδάτο
* ζούπανιγια
 |
|  |
| Ιστορικοί | 
* νταρούγκα
* γκρομάντα
* γκουμπέρνια
* γιουρούντικα
* χούτορ
* ομπσίνα
* οκόλια
* οπόλε
* πογκόστ
* προβίντσιγια
* σορόκ
* σρεζ
* σταρόστφα
* ουγέστ
* βόλοστ
* ζέμια
* ζούπα
 |

 |
O **Ζαν Ζοζέφ Ελεονορά Αντουάν Ανσιώ** (γαλλ. *Jean Joseph Eleonora Antoine Ansiaux*, 1764-1840) ήταν Βέλγος ζωγράφος που εργάσθηκε στη Γαλλία και ειδικεύθηκε στις προσωπογραφίες και στα ιστορικά θέματα.

Βίος
----

«Ο Καρδινάλιος Ρισελιέ παρουσιάζει τον Πουσέν στον Λουδοβίκο ΙΓ΄», έργο του Α. Ανσιώ, 1817, Μουσείο του Μπορντώ
Ο Ανσιώ γεννήθηκε στη Λιέγη και υπήρξε μαθητής του Φρανσουά-Αντρέ Βενσάν. Ο μεγαλύτερος αδελφός του, ο Εμανυέλ Αντουάν Ζοζέφ Ανσιώ (1761-1800), ήταν νομικός και πολιτικός, και τον ίδιο δρόμο θα ακολουθούσε και ο μελλοντικός ζωγράφος αν δεν είχε στραφεί προς την τέχνη.

Τα έργα του Ανσιώ, με θέματα ιστορικά, θρησκευτικά και ποιητικά, είναι πολυάριθμα και τον τοποθετούν σε μια περίοπτη θέση στη γαλλική ζωγραφική του 19ου αιώνα. Ζωγράφισε επίσης προσωπογραφίες αρκετών διακεκριμένων προσώπων, ιδίως υπουργών και στρατηγών του Ναπολέοντα.

Ο Ανσιώ ήταν γνωστός για τη συνεισφορά του στο εμπνευσμένο από τον ρομαντισμό «στιλ τροβαδούρου» της γαλλικής ζωγραφικής ιστορικών θεμάτων. Το *Grove Dictionary of Art* επέκρινε τα έργα του σε αυτό το ύφος, αποκαλώντας τα «πολύ άνισα» και «συχνά κουραστικά».

Ο Ανσιώ απεβίωσε στο Παρίσι σε ηλικία 75 ετών.

Μερικά έργα του
---------------

* «Η ύψωσις του Τιμίου Σταυρού», 1827, Καθεδρικός Ναός της Ανζέ
* «Η Ανάσταση», Καθεδρικός Ναός της Αράς
* «Η προσκύνηση των Μάγων», Καθεδρικός Ναός της Λε Μαν
* «Η Ανάληψη» (1812) και «Η μεταστροφή του Αποστόλου Παύλου» (1814), Καθεδρικός Ναός της Λιέγης
* «Η επιστροφή του ασώτου υιού», 1819, Οτέλ ντε Βιλ, Λιέγη
* «Ο Ιωάννης ο Πρόδρομος καταγγέλλει τον Ηρώδη» και «Η ανεύρεση του Μωυσέως», 1822, Μουσείο της Λιλ
* «Η Μαστίγωση», Καθεδρικός ναός του Μετς
* «Ο Απόστολος Παύλος κηρύττει στην Αθήνα», Σαιντ Ετιέν ντυ Μον, Παρίσι

Παραπομπές
----------

1. ↑  *Forgotten French Art from the First to the Second Empire: Autumn Exhibition, Nov. 23-Dec. 22, 1978*. Heim Gallery. 1978.
2. ↑  Joseph Thomas (1901). *Universal Pronouncing Dictionary of Biography and Mythology: Aa to Her*. J.B. Lippincott. σελίδες 143 κ.ε.
3. ↑  Institut archéologique liégeois (1888). *Bulletin de l'institut archeologique liegeois*. Institut archélogique liégeois. σελίδες 231 κ.ε.
4. ↑  Jane Turner, επιμ. (2000). *The Grove Dictionary of Art: From Renaissance to Impressionism: Styles and Movements in Western Art 1400-1900*. St. Martin's Press. σελίδες 355 κ.ε. ISBN 978-0-312-22975-7.

Πηγές
-----

* Tο λήμμα «Ανσιώ Ιωάννης-Ιωσήφ» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 796
* Bryan, Michael: το λήμμα «Ansiaux, Jean-Joseph-Eleonora-Antoine» στο *Bryan's Dictionary of Painters and Engravers*, τόμ. Ι (Α-Κ), 3η έκδοση, George Bell & Sons, Λονδίνο 1886

Πρότυπο:Authority control (arts)
Γράφημα του συνολικού νερού που είναι αποθηκευμένο στα έξι μεγαλύτερα φράγματα του Δυτικού Ακρωτηρίου από 30 ιουνίου 2013 έως 31 Μαρτίου 2018. Το γράφημα δείχνει την πτωτική τάση στα επίπεδα αποθήκευσης νερού κατά τη διάρκεια της κρίσης νερού του Κέιπ Τάουν και τα αποτελέσματα των προσπαθειών περιορισμένης χρήσης από τις αρχές του 2018. Οι προβλέψεις δείχνουν τα επίπεδα αποθήκευσης να φθάνουν περίπου στο 12% μέχρι το τέλος Μαΐου του 2018 με βάση την κανονική (προ κρίσης) χρήση. Τα στοιχεία προέρχονται από την Συστημάτων Ανάλυσης Κλίματος (CSAG)
Το 2015 ξεκίνησε μια περίοδος ξηρασίας στην επαρχία Δυτικού Ακρωτηρίου της Νότιας Αφρικής, με αποτέλεσμα τη σοβαρή έλλειψη νερού στην περιοχή, κυρίως στην Πόλη του Κέιπ Τάουν. Στις αρχές του 2018, με τις προβλέψεις να δείχνουν μείωση των αποθεμάτων των φραγμάτων σε εξαιρετικά χαμηλά επίπεδα τον Απρίλιο, η πόλη ανακοίνωσε τα σχέδιά της για την "**Ημέρα Μηδέν**", όπου αν έφταναν σε συγκεκριμένο κατώτατο όριο αποθήκευσης νερού, η δημοτική αρχή θα προέβαινε σε μεγάλης κλίμακας διακοπή της παροχής νερού, καθιστώντας με τον τρόπο αυτό το Κέιπ Τάουν την πρώτη μεγάλη πόλη όπου θα τέλειωνε το νερό.

Μέσω μέτρων εξοικονόμησης νερού και ενίσχυσης της παροχής νερού, από το Μάρτιο του 2018 η πόλη κατάφερε να μειώσει σημαντικά την καθημερινή κατανάλωση νερού σε λιγότερη από τη μισή, δηλαδή περίπου 500 εκατ. λίτρα ανά ημέρα, ενώ μέχρι τον Ιούνιο του 2018 οι οικονομίες αυτές και οι καλές βροχοπτώσεις είχαν ως αποτέλεσμα τα επίπεδα των φραγμάτων να αυξηθούν στο 43% της χωρητικότητας, με αποτέλεσμα η Πόλη του Κέιπ Tάουν να ανακοινώσει ότι η Ημέρα Μηδέν ήταν απίθανο να συμβεί το 2019. 

Οι περιορισμοί στο νερό θα παραμείνει σε ισχύ μέχρι τα αποθέματα των φραγμάτων να φθάσουν στο 85%.  Στις 16 Ιουλίου 2018, τα επίπεδα αποθήκευσης έφτασαν το 55,1%.

Παραπομπές
----------

1. ↑  Cassim, Zaheer (19 Ιανουαρίου 2018). «Cape Town could be the first major city in the world to run out of water». *USA Today*.
2. ↑  Poplak, Richard (15 Φεβρουαρίου 2018). «What's Actually Behind Cape Town's Water Crisis». *The Atlantic*. Ανακτήθηκε στις 22 Φεβρουαρίου 2018.
3. ↑  York, Geoffrey (8 Μαρτίου 2018). «Cape Town residents become 'guinea pigs for the world' with water-conservation campaign». *The Globe and Mail*.
4. ↑  MYBURGH, JANINE (29 Ιουνίου 2018). «Chamber delighted by Day-Zero's death». *Cape Messenger*.
5. ↑  «Western Cape edges closer to an end to the drought as dam levels continue to rise». News24. 12 Ιουλίου 2018.
6. ↑  «Dam Levels» (PDF).. 19 Ιουλίου 2018. Αρχειοθετήθηκε από το πρωτότυπο στις 26 Ιουνίου 2018. Ανακτήθηκε στις 19 Ιουλίου 2018.  Εξωτερικός σύνδεσμος στο `|website=` (βοήθεια)CS1 maint: Unfit url (link)

Εξωτερικοί σύνδεσμοι
--------------------

* Day Zero and Water-related FAQs
* City of Cape Town Dam Levels Dashboard
* City of Cape Town Day Zero Dashboard Αρχειοθετήθηκε 2018-07-19 στο Wayback Machine.
* City of Cape Town This Week's Dam Levels
* Heres how the new water by-laws will affect you
Ο **Κωνσταντίνος Παπαγιάννης** (1901 - ;) ήταν Έλληνας έμπορος, οικονομολόγος και πολιτικός.

Βιογραφικά στοιχεία
-------------------

Ήταν γιος του Ευθύμιου Παπαγιάννη. Σπούδασε οικονομικά στην Ελβετία και εργάστηκε στην οικογενειακή επιχείρηση ενδυμάτων που αποτελούσε μια από τις σημαντικότερες επιχειρήσεις του είδους της στην Αθήνα επί της οδού Ερμού. Την περίοδο 1937 - 1941 διετέλεσε πρόεδρος του Εμπορικού Συλλόγου Αθηνών.

Εξελέγη βουλευτής Αθηνών με το Λαϊκό Κόμμα στις εκλογές του 1946 και επανεξελέγη σε αυτές του 1952 με την υποστήριξη του Ελληνικού Συναγερμού. Μετά, όμως, την οριστική ρήξη του Σπυρίδωνα Μαρκεζίνη με τον Αλέξανδρο Παπάγο ανεξαρτητοποιήθηκε και εν συνέχεια προσχώρησε στο νεοϊδρυθέν κόμμα του πρώτου (Κόμμα Προοδευτικών). Στην κυβέρνηση Αλέξανδρου Παπάγου διορίστηκε Υπουργός Οικονομικών, θέση από την οποίαν εφάρμοσε με επιτυχία αρκετά διαρθρωτικά μέτρα ενώ επί θητείας κατατέθηκε το εσωτερικό προαιρετικό δάνειο, το οποίο καλύφθηκε σε ικανοποιητικό βαθμό. Παραιτήθηκε στις 15 Νοεμβρίου 1954.

Κατά την περίοδο 1968 - 1973 διετέλεσε μέλος του διοικητικού συμβουλίου της Εθνικής Τράπεζας της Ελλάδος ενώ το 1973 τοποθετήθηκε διοικητής της ΕΤΕΒΑ. Στις 7 Μαΐου 1973, μετά τον θάνατο του Δημητρίου Γαλάνη, διορίστηκε Διοικητής της Τράπεζας της Ελλάδος, θέση στην οποία παρέμεινε μέχρι τις 5 Αυγούστου 1974, οπότε και παραιτήθηκε.

Ήταν παντρεμένος και γιος του είναι ο Θύμιος Παπαγιάννης, πρόεδρος της WWF.

Παραπομπές
----------

1. 1 2  Μιχάλης Ψαλιδόπουλος, *Ιστορία της Τράπεζας της Ελλάδος (1928 - 2008)*, Τράπεζα της Ελλάδος, Αθήνα 2014, σελ. 462
2. ↑  Γιάννης Τσεκλένης, Μόδα στην Αθήνα, από την ιστοσελίδα Lifo
3. ↑  Διατελέσαντες πρόεδροι Εμπορικού Συλλόγου Αθηνών Αρχειοθετήθηκε 2018-08-15 στο Wayback Machine. από την ιστοσελίδα του ΕΣΑ
4. ↑  «Μητρώο Γερουσιαστών και Βουλευτών» (PDF). *hellenicparliament*. Ελληνικό κοινοβούλιο.
5. ↑  Καραγεώργος Δημήτρης, *Η διαδρομή του Ελληνικού Συναγερμού από την ίδρυσή του ως την αδρανοποίησή του, 1951-1956*, διδακτορική διατριβή ΕΚΠΑ, Αθήνα 2015, σελ. 393
6. ↑  Καραγεώργος Δημήτρης, *Η διαδρομή του Ελληνικού Συναγερμού από την ίδρυσή του ως την αδρανοποίησή του, 1951-1956*, διδακτορική διατριβή ΕΚΠΑ, Αθήνα 2015, σελ. 283
7. ↑  Κυβέρνηση Παπάγου, από την ιστοσελίδα της Γενικής Γραμματεία Κυβερνήσεως
Ο **Δημήτρης Μάρης** είναι επιχειρηματίας , ιδρυτής και Πρόεδρος του ομίλου ψηφιακών μέσων 24 MEDIA, διατηρεί εγχώρια μέσα ενημέρωσης (news247.gr, sport24.gr).

Σπουδές
-------

Έχει σπουδάσει Architectural Engineering (BA) στις Ηνωμένες Πολιτείες Αμερικής, στο Drexel University (1990-1995)  με μεταπτυχιακές σπουδές στο Λονδίνο στο UCL (University College London) στον τομέα Light & Lighting (1995-1996).

Επαγγελματική Σταδιοδρομία
--------------------------

Ο Δημήτρης Μάρης έχει επιχειρηματική και επενδυτική παρουσία περισσότερο από μια 15ετία στον χώρο των μέσων ενημέρωσης, της εκπαίδευσης, των new media και των τεχνολογιών, έναν τομέα ο οποίος καθορίζει κάθε επιχειρηματική του κίνηση. Έχει εξασφαλίσει διεθνείς συνεργασίες στην Ελλάδα με παγκόσμιους τίτλους όπως η Huffington Post, ήταν εκδότης της εφημερίδας "Έθνος" από τον Σεπτέμβριο του 2017 έως τον Μάρτιο του 2018, ενώ ταυτόχρονα ήταν ιδιοκτήτης της Ε.Ρ.Ε ραδιοφωνικής με τη συχνότητα 88.6 fm από το 2017 έως το 2020 και είχε μερίδιο συνιδιοκτησίας στην N.S.P. Radio με τη συχνότητα 103.3 fm από το 2015 έως το 2020. Είναι συνιδρυτής της εταιρείας Kaizen Gaming (Stoiximan/ Betano) από το 2012 έως σήμερα και μέλος του Advisory Committee στο Marathon Venture Capital από το 2018 έως και σήμερα. Παράλληλα, είναι επενδυτής σε διάφορες εταιρείες όπως το Change.org, το Velocity, το Syncbnb κ.λπ. Τέλος, διετέλεσε Πρόεδρος της Ελληνικής Ένωσης Εκδοτών Διαδικτύου από το 2015 έως το 2019.

Παραπομπές
----------

1. ↑  «Δημήτρης Μάρης, Πρόεδρος, 24Media: «Απόλυτη η κυριαρχία των ψηφιακών ΜΜΕ στον τομέα της ενημέρωσης»». *marketingweek.gr*. 27 Μαρτίου 2019. Ανακτήθηκε στις 28 Απριλίου 2021.
2. ↑  «Δημήτρης Μάρης: Ένας Game Changer στα Μedia». *Fortunegreece.com*. 4 Ιανουαρίου 2017. Ανακτήθηκε στις 28 Απριλίου 2021.
3. ↑  Skordas, Aggelos (21 Νοεμβρίου 2014). «Huffington Post Returns Home with Greek Edition Launch [Video]». *GreekReporter.com* (στα Αγγλικά). Ανακτήθηκε στις 28 Απριλίου 2021.
4. ↑  «H ιστορική εφημερίδα «Έθνος» επιστρέφει στα περίπτερα». *Fortunegreece.com*. 16 Σεπτεμβρίου 2017. Ανακτήθηκε στις 28 Απριλίου 2021.
5. ↑  «Στο δυναμικό της 24MEDIA ο 88,6 FM < TV & Radio». *Advertising.gr*. Ανακτήθηκε στις 28 Απριλίου 2021.
6. ↑  «Ο Δ. Μάρης έχει τα "κλειδιά" του Sport24 Radio». *Τυπολογίες - όλα γύρω από τα media* (στα Αγγλικά). 26 Ιουνίου 2017. Ανακτήθηκε στις 28 Απριλίου 2021.
7. ↑  «Πώς φτάσαμε στη συμφωνία ΟΠΑΠ – Stoiximan: Οι όροι, το παρασκήνιο και ο ρόλος του Δημήτρη Μάρη». *Fortunegreece.com*. 24 Σεπτεμβρίου 2018. Ανακτήθηκε στις 28 Απριλίου 2021.
8. ↑  Papadopoulos, Panos. «Introducing Marathon Venture Capital's Advisory Committee». *marathon.vc*. Ανακτήθηκε στις 28 Απριλίου 2021.
9. ↑  «Νέο διοικητικό συμβούλιο στην Ένωση Εκδοτών Διαδικτύου». *HuffPost Greece*. 24 Μαρτίου 2015. Ανακτήθηκε στις 28 Απριλίου 2021.

Εξωτερικοί Σύνδεσμοι
--------------------

Linkedin Profile Αρχειοθετήθηκε 2009-03-21 στο Wayback Machine.

Twitter
Ο **Νικόλαος Σακελλαρίου** είναι Έλληνας δικαστής και πρώην Πρόεδρος του Συμβουλίου της Επικρατείας την περίοδο 2015-2018.

Βιογραφικά στοιχεία
-------------------

Γεννήθηκε στην Αθήνα το έτος 1951 και κατάγεται από το Ξυλόκαστρο. Ο πατέρας του Κάρολος Σακελλαρίου, ως μαθητής της Τάξης 1939 της Στρατιωτικής Σχολής Ευελπίδων μετείχε του Ιερού Λόχου στη Μέση Ανατολή και έλαβε μέρος στις Μάχες του Ελ Αλαμέιν και στις επιχειρήσεις στην Ιταλία (Μάχη του Ρίμινι), υπήρξε ο τελευταίος διοικητής της Βασιλικής Φρουράς μέχρι το πραξικόπημα της 21ης Απριλίου και έλαβε μέρος στο βασιλικό αντικίνημα, με αποτέλεσμα να αποταχθεί και εξοριστεί από το καθεστώς των συνταγματαρχών. Αποκαταστάθηκε με τη μεταπολίτευση. Η μητέρα του Ιουλία Τάρλα ήταν απόγονος εκ μητρός της ιστορικής οικογένειας Νοταρά με καταγωγή από τα Τρίκαλα Κορινθίας. Είναι έγγαμος (από το 1986) με την Αικατερίνη Ειρήνη και πατέρας μιας κόρης, της Καρολίνας-Ιουλίας Σακελλαρίου (1989). Περάτωσε στις εγκύκλιες σπουδές του στο Λεόντειο Λύκειο Νέας Σμύρνης, σπούδασε στο Τμήμα Νομικής του Πανεπιστημίου Αθηνών και πραγματοποίησε μεταπτυχιακές σπουδές στο Παρίσι.

### Δικαστική σταδιοδρομία

Το 1977 εισήλθε στο Συμβούλιο της Επικρατείας, το 2009 ανέλαβε πρόεδρος του ΣΤ' τμήματος του ΣτΕ και τον επόμενο χρόνο, το 2010, ανέλαβε πρόεδρος του Α' Τμήματος. Στις 30 Ιουνίου κλήθηκε, ως ο αρχαιότερος των αντιπροέδρων, να καλύψει προσωρινά την θέση του προέδρου του ΣτΕ λόγω συνταξιοδότησης του τότε προέδρου Σωτηρίου Ρίζου. Στις 22 Οκτωβρίου 2015 επελέγη για την προεδρία του ΣτΕ.

Κατά τη διάρκεια της σταδιοδρομίας του έχει διατελέσει πρόεδρος της Εταιρείας Διοικητικών Μελετών ενώ είναι συγγραφέας ποικίλων νομικών μελετών. Το 2001 τιμήθηκε από το Οικουμενικό Πατριαρχείο με τον τίτλο του *«Αρχοντος του Μεγάλου Νομοφύλακος της Αγίας του Χριστού Εκκλησίας»*.

Στις 16-5-2018 παραχώρησε συνέντευξη τύπου κατά την οποία ανακοίνωσε ότι παραιτείται, επικαλούμενος την παραβίαση του απορρήτου των διασκέψεων που αφορούσαν την υπόθεση του ασφαλιστικού (νόμος Κατρούγκαλου)

### Νομικές θέσεις

Ως δικαστής έχει υποστηρίξει την αντισυνταγματικότητα του χαρατσιού της ΔΕΗ και του PSI. Στις 30 Σεπτεμβρίου 2016 ως πρόεδρος του ΣτΕ ματαίωσε την συνεδρίαση της Ολομέλειας του Δικαστηρίου *λόγω του κλίματος που είχε διαμορφωθεί από δημόσιες τοποθετήσεις*. Η απόφαση αυτή προκάλεσε την αντίδραση της αντιπολίτευσης αλλά και κορυφαίων δικαστών και νομικών.

Παραπομπές
----------

1. ↑  Πρόεδροι τμημάτων ΣτΕ[*νεκρός σύνδεσμος*], από την ιστοσελίδα του Συμβουλίου της Επικρατείας
2. 1 2 3  Νέος πρόεδρος του ΣτΕ, από την εφημερίδα Το Βήμα
3. ↑  Πρόεδροι τμημάτων ΣτΕ[*νεκρός σύνδεσμος*], από την ιστοσελίδα του Συμβουλίου της Επικρατείας
4. ↑  Νέος πρόεδρος του ΣτΕ, από την εφημερίδα Η Καθημερινή
5. ↑  «Παραιτήθηκε ο πρόεδρος του ΣτΕ Νίκος Σακελλαρίου | Kathimerini».. Ανακτήθηκε στις 2018-05-16.
6. ↑  Νέος πρόεδρος του ΣτΕ, από την εφημερίδα Η Καθημερινή
7. ↑  Τοποθέτηση Παναγιώτη Πικραμμένου, από την εφημερίδα Η Καθημερινή
8. ↑  Αντιδράσεις στη Δικαιοσύνη, από την εφημερίδα Η Καθημερινή
Η **Μισέλ Μακ Λιν** (Michelle McLean, γεννημένη 31 Ιουλίου 1972) είναι η Ναμιμπιανή ηθοποιός, συγγραφέας, μοντέλο και Μις Υφήλιος το 1992.

Στην ηλικία των 13 ετών, εισήλθε στον κόσμο του διεθνούς μόντελινγκ. Το 1991 κέρδισε τον τίτλο Μις Ναμίμπια. 

Εκπροσώπησε την χώρα της, στον διαγωνισμό Μις Υφήλιος 1992 στην Μπανγκόκ της Ταϊλάνδης. Με την νίκη της έγινε η πρώτη Μις Υφήλιος από την Ναμίμπια.

Πριν τα Μις Υφήλιος είχε διαγωνιστεί στα Μις Κόσμος 1991, αλλά φτάνοντας μέχρι την θέση της 4ης αναπληρωματικής.

Έχει κάνει εκστρατείες για φιλανθρωπικές οργανώσεις, ιδίως το Michelle McLean Children Trust στη Ναμίμπια και το Michelle McLEan Primary School, επίσης στη Ναμίμπια, το οποίο έχει 890 μαθητές. Το Michelle McLean Children Trust στη Ναμίμπια, επικεντρώνεται στην εκπαίδευση και την φροντίδα των παιδιών με μειονεκτικές ανάγκες, ιδρύθηκε το 1992 και έχει συγκεντρώσει πάνω από 50 εκατομμύρια δολάρια για να βοηθήσει τα παιδιά στην Ναμίμπια της, στη Νότια Αφρική.

Παραπομπές
----------

1. ↑  «Michelle McLean University». *Michelle McLean University* (στα Αγγλικά). Ανακτήθηκε στις 4 Μαρτίου 2021.
Ο **Δημήτριος Λινός** είναι Έλληνας δικαστικός και πρώην εισαγγελέας του Αρείου Πάγου.

Βιογραφία
---------

Γεννήθηκε το 1939 στη Χίο. Απεβίωσε το 2024. Διετέλεσε εισαγγελέας του Αρείου Πάγου στο διάστημα 2003 - 2006, κορυφώνοντας έτσι μια σταδιοδρομία τεσσάρων δεκαετιών στον δικαστικό χώρο.

Από το έργο του αξιομνημόνευτη είναι η συμμετοχή του στις έρευνες για τη διαλεύκανση του παραδικαστικού κυκλώματος, για τις απαγωγές Πακιστανών, για τις υποκλοπές μέσω της Vodafone, για τη Δημόσια Επιχείρηση Κινητών Αξιών (ΔΕΚΑ) και το σκάνδαλο του Χρηματιστηρίου.

Την 1η Ιουλίου 2006 αποχώρησε από το δικαστικό σώμα λόγω συμπλήρωσης του ορίου ηλικίας, έχοντας υπηρετήσει τη Δικαιοσύνη επί 40 έτη.

Κατά το έτος 1975 πρωτοστάτησε, με άλλους συναδέλφους, στην επαναλειτουργία της Ένωσης Δικαστών και Εισαγγελέων και εκλέχθηκε μέλος του Δ.Σ. και του προεδρείου της. Ήταν μέλος επιστημονικών και πολιτιστικών εταιριών και είχε λάβει μέρος σε νομοπαρασκευαστικές επιτροπές και σε επιστημονικά συνέδρια στην Ελλάδα και στο εξωτερικό.

Είχε τιμηθεί από τον Πρόεδρο της Δημοκρατίας με τον Ανώτερο Ταξιάρχη του Τάγματος της Τιμής, από τον Οικουμενικό Πατριάρχη με το Σταυρό του Αγίου Ανδρέα και από τον Πρόεδρο της Λιθουανίας με το ανώτερο παράσημο Πολιτισμού και Αθλητισμού.

Πηγές
-----

* tovima.gr Δημήτριος Λινός
* news.in.gr Αποχώρησε ο εισαγγελέας του Αρείου Πάγου Δημήτρης Λινός λόγω ορίου ηλικίας
* Nέος εισαγγελέας του Aρείου Πάγου ο Δημήτρης Λινός
* 

 Δημήτρης Λινός: «Υστατο καταφύγιο των αδυνάτων» (συνέντευξη στην Κυριακάτικη Ελευθεροτυπία)

* 

 Στην... Δικαστική έδρα του Θεού ο Δημήτρης Λινός

* 

 ΔΗΜΗΤΡΙΟΣ ΛΙΝΟΣ Ο εισαγγελέας που ενόχλησε πολλούς

* 

 Πέθανε ο κορυφαίος δικαστής και πρώην Εισαγγελέας του Αρείου Πάγου, Δημήτρης Λινός

* 

 Πέθανε ο πρώην εισαγγελέας του Αρείου Πάγου Δ. Λινός

* 

 Δημήτρης Λινός: Πέθανε ο πρώην εισαγγελέας του Αρείου Πάγου

* 

*
Η **Άντα** (σερβ. Ада, ουγγρ. *Ada*) είναι μικρή πόλη και δήμος της Σερβίας, στο Διαμέρισμα Βόρειου Βανάτου της αυτόνομης επαρχίας Βοϊβοντίνα. Είναι κτισμένη κοντά στον ποταμό Τίσα, σε μέσο υψόμετρο 83 μέτρα πάνω από την επιφάνεια της θάλασσας. Η πόλη έχει πληθυσμό 9.564 κατοίκους, ενώ ο ομώνυμος δήμος 16.991 κατοίκους (στοιχεία απογραφής του 2011), η πλειονότητα των οποίων είναι ουγγρικής καταγωγής. Εκτός από την πόλη Άντα, που είναι η έδρα του, ο δήμος περιλαμβάνει και τους γειτονικούς οικισμούς Μολ, Ουτρίνε (ουγγρ. *Törökfalu*), Ομπορνγιάτσα (ουγγρ. *Völgypart*) και Στερίγινο (ουγγρ. *Valkaisor*). Στην Άντα γεννήθηκε ο Μάτυας Ράκοσι, ο κομμουνιστής ηγέτης της Ουγγαρίας από το 1947 έως 1956.

Ονομασία
--------

Η ονομασία της πόλεως προέρχεται από τη Serbo-Croatian λέξη *àda*, που σημαίνει νησί σε ποταμό ή λίμνη.

Δημογραφία
----------

Ο πληθυσμός του δήμου παρουσιάζει ιστορικά μια σταθερότητα τις μεταπολεμικές δεκαετίες (από 21.676 κατοίκους το 1953 σε 21.506 το 1991) και ελαφρά μείωση κατά τη μετακομμουνιστική περίοδο, με 18.994 κατοίκους στην απογραφή του 2002 και 16.991 το 2011.

### Εθνοτικές ομάδες

Η πόλη, ο δήμος και καθένας οικισμός ξεχωριστά κατοικούνται κυρίως από μέλη της ουγγρικής μειονότητας της Σερβίας. Συγκεκριμένα η εθνοτική σύσταση του δήμου σύμφωνα με την απογραφή του 2011 είναι η εξής:

| Εθνοτική ομάδα | Πλυθυσμός | % |
| --- | --- | --- |
| Ούγγροι | 12.750 | 75,04% |
| Σέρβοι | 2.956 | 17,40% |
| Ρομά | 323 | 1,90% |
| Κροάτες | 50 | 0,29% |
| Αλβανοί | 25 | 0,15% |
| Σλοβάκοι | 18 | 0,11% |
| Άλλοι | 869 | 5,12% |
| **Σύνολο** | 16.991 |  |

### Εβραϊκή ιστορία

Μια εβραϊκή κοινότητα καταγράφεται στην πόλη από το 1790. Ο πρώτος ραββίνος της τότε ήταν ο Ααρών Άκερμαν και τον διαδέχθηκε ο ραββίνος Ιακώβ Χάιλμπρον, ο οποίος δολοφονήθηκε από αντισημίτες διαδηλωτές. Το 1880 ζούσαν στην Άντα 410 Εβραίοι και το 1896 εγκαινιάσθηκε μία συναγωγή. Το 1925 απογράφηκαν στην πόλη 470 Εβραίοι.

Τον Απρίλιο του 1941 τα στρατεύματα της ναζιστικής Γερμανίας εισέβαλαν στην περιοχή και αμέσως 60 Εβραίοι δολοφονήθηκαν. Το μεγαλύτερο μέρος της υπόλοιπης κοινότητας εξολοθρεύθηκε αργότερα στο Ολοκαύτωμα. 59 επιζήσαντες μετανάστευσαν στο Ισραήλ το 1948 και το 1973 η ανενεργός πλέον συναγωγή κατεδαφίσθηκε από τις αρχές της τότε Γιουγκοσλαβίας.

Παραπομπές
----------

1. ↑  «2011 Census of Population, Households and Dwellings in the Republic of Serbia» (PDF). *stat.gov.rs*. Στατιστικό Γραφείο της Δημοκρατίας της Σερβίας. Ανακτήθηκε στις 19 Μαρτίου 2017.
2. ↑  Kiss, Lajos (1980). *Földrajzi nevek etimológiai szótára*. Βουδαπέστη: Akadémiai Kiadó. ISBN 963-05-2277-2.
3. ↑  «Попис становништва, домаћинстава и станова 2011. у Републици Србији» (PDF). *stat.gov.rs*. Republički zavod za statistiku. Ανακτήθηκε στις 6 Απριλίου 2019.
4. ↑  Ada community στην JewishGen Communities Database

Εξωτερικοί σύνδεσμοι
--------------------

* επίσημος ιστότοπος (στη σερβική και την ουγγρική γλώσσα)
Ο **Νικόλαος Κλαδάς** ήταν αξιωματικός του Ελληνικού Στρατού που έφτασε στο βαθμό του υποστράτηγου.

Γεννήθηκε στο Ληξούρι το 1871.  Μετά τις σπουδές του στην Στρατιωτική Σχολή Ευελπίδων, διορίστηκε ανθυπολοχαγός πυροβολικού το 1892. Πολέμησε στον Ελληνοτουρκικό Πόλεμο του 1897 και στους Βαλκανικούς Πολέμους του 1912-1913, όπου διακρίθηκε κατά τη Μάχη του Σόροβιτς. Ο Κλαδάς ήταν σεβαστός για την επαγγελματική του πολυμάθεια και έγραψε μια σειρά από μελέτες για την τακτική, μεταξύ των οποίων και η πρώτη ελληνική πραγματεία για τη χρήση πολυβόλου στο πεδίο της μάχης. 

Κατά την επιστράτευση του 1915, ως αντισυνταγματάρχης, επέλεξε να διοικήσει ένα τάγμα του 1ου Συντάγματος Πυροβολικού, πριν διοριστεί ως υποδιοικητής της Σχολής Ευελπίδων. Ως βασιλόφρων, αποστρατεύθηκε το 1917-1920, αλλά επέστρεψε μετά τις εκλογές του Νοεμβρίου 1920, αναλαμβάνοντας τη διοίκηση της 11ης Μεραρχίας Πεζικού στη Μικρασιατική Εκστρατεία.  Οδήγησε τη μονάδα του στην περιοχή της Νικομήδειας και αργότερα γύρω από το Μπιλετζίκ. Κατά την ελληνική υποχώρηση τον Αύγουστο του 1922, αποκόπηκε γύρω από την Προύσα από το τουρκικό ιππικό και αιχμαλωτίστηκε με τη μεραρχία του ενώ προσπαθούσε να φτάσει στα Μουδανιά. 

Κατά τη διάρκεια της αιχμαλωσίας του στον Μωκισσό, προσπάθησε να αυτοκτονήσει με δηλητήριο. Η άμεση ιατρική βοήθεια του έσωσε τη ζωή και αφέθηκε ελεύθερος νωρίς, λόγω της κακής κατάστασης της υγείας του, τον Φεβρουάριο του 1923.

Παραπομπές
----------

1. 1 2 3 4 5 6 7 8   *Μεγάλη Στρατιωτικὴ καὶ Ναυτικὴ Ἐγκυκλοπαιδεία. Tόμος Τέταρτος: Καβάδης–Μωριάς*. Ἀθήναι: Ἔκδοσις Μεγάλης Στρατιωτικῆς καὶ Ναυτικῆς Ἐγκυκλοπαιδείας. 1929, σελ. 149. OCLC 31255024.
2. ↑  «Σαν Σήμερα 31 Αυγούστου». *Σαν Σήμερα .gr*. Ανακτήθηκε στις 30 Ιανουαρίου 2022.
Ο **Ντέσμοντ Φάρμερ**, γεννημένος στις 7 Οκτωβρίου 1981 στο Φλιντ του Μίσιγκαν, είναι επαγγελματίας καλαθοσφαιριστής. Έχει ύψος 1,96 μέτρα και αγωνίζεται στη θέση του σούτινγκ γκαρντ.

Καριέρα
-------

Ο Φάρμερ ξεκίνησε να αγωνίζεται στο λύκειο του Νόρθγουέστερν και φοίτησε στο πανεπιστήμιο της Νότιας Καρολίνας, αγωνιζόμενος μόνο στα δύο τελευταία χρόνια των σπουδών του. Έπαιξε σε 58 αγώνες, με μέσο όρο 19,0 πόντων, 4,7 ριμπάουντ και 1,8 ασίστ.

Αφού απορρίφθηκε από την ομάδα των Ιντιάνα Πέισερς υπέγραψε στην Ελλάδα και τον Άρη Θεσσαλονίκης, με τον οποίο αγωνίστηκε σε οκτώ αγώνες του ελληνικού πρωταθλήματος, με μέσο όρο 13,9 πόντων, 3,4 ριμπάουντ και 2,0 ασίστ.

Ακολούθησε η μεταγραφή του στο Βέλγιο και στη συνέχεια στην Πολωνία, πριν επιστρέψει στην πατρίδα του για τη NBA D-League και τους Τούλσα 66ers. Πριν αγωνιστεί για οκτώ αγώνες στο ΝΒΑ και τους Σιάτλ Σουπερσόνικς, υπέγραψε στην ισπανική Σαραγόσα, ενώ ολοκλήρωσε τη χρονιά στους Τούλσα 66ers.

Το 2007-08, αγωνίστηκε και πάλι στο NBDL με τους Ρίο Γκράντε Βάλεϊ Βάιπερς και στο πρωτάθλημα του Πουέρτο Ρίκο με τους Ατλέτικος ντε Σαν Ζερμάν, πριν υπογράψει στους Σαν Αντόνιο Σπερς τον Σεπτέμβριο του 2008. Με τους Σπερς αγωνίστηκε σε τρεις αγώνες, πετυχαίνοντας 13 πόντους και μαζεύοντας 6 ριμπάουντ.

Στη συνέχεια, συμφώνησε με τη ρωσική Σπαρτάκ Πριμόριε και την κροατική ΚΚ Ζάνταρ, πριν επιστρέψει στις Ηνωμένες Πολιτείες και τους Ρίνο Μπίγκχορνς. Τη σεζόν 2010-11, φόρεσε τη φανέλα της ισραηλινής Ιρόνι Άσκελον, συνεχίζοντας στη Δομινικανή Δημοκρατία, την Κολομβία και την Αργεντινή. Το 2015, αγωνίστηκε με την ομάδα της Σίγκαλ Πρίστινα από το Κόσοβο και της Γκουαϊκέριες από τη Βενεζουέλα.

Παραπομπές
----------

1. ↑  Desmon Farmer Player Profile, NCAA - RealGM
2. ↑  Ένας «αγρότης» στον Άρη - Μπάσκετ - Ελλάδα
3. ↑  Sonics waive Farmer and Glyniadakis | The Seattle Times
4. ↑  El CAI Zaragoza ficha a DESMON FARMER - Solobasket
5. ↑  Farmer activo en la NBA: domingo, 9 de noviembre 2008[*νεκρός σύνδεσμος*]
6. ↑  Spurs sign Vipers' Desmon Farmer[*νεκρός σύνδεσμος*]
7. ↑  Desmon Farmer Stats, Bio - ESPN
8. ↑  Desmon Farmer u subotu stiže u Zadar
9. ↑  «BIGHORNS ACQUIRE DESMON FARMER - NBA.com». Αρχειοθετήθηκε από το πρωτότυπο στις 18 Ιανουαρίου 2016. Ανακτήθηκε στις 6 Απριλίου 2016.
10. ↑  Israel - Ironi Ashkelon land Desmon Farmer[*νεκρός σύνδεσμος*]
11. ↑  Desmon Farmer joins Boca Juniors - Interperformances.com
12. ↑  Sigal Prishtina adds Desmon Farmer - balkanleague.net

Πηγές
-----

* Desmon Farmer Player Profile, San Antonio Spurs
* Desmon Farmer NBA Stats | Basketball-Reference.com
* Desmon Farmer Basketball Player Profile
Η **Μαγιέν** (γαλλικά: Mayenne) είναι ένας ποταμός στα δυτικά της Γαλλίας που διαρρέει δύο διοικητικές περιοχές, την Περιοχή του Λίγηρα - κυρίως - και τη Νορμανδία, στους νομούς Μαιν-ε-Λουάρ, Μαγιέν και Ορν. Είναι παραπόταμος του Μαιν, επομένως ένας υπο-παραπόταμος του Λίγηρα.

Γεωγραφική θέση
---------------

Ο Λίγηρας και οι παραπόταμοί του, ο ποταμός Μαγιέν ψηλά, αριστερά
Οι πηγές του ποταμού Μαγιέν βρίσκονται στο νομό Ορν της Νορμανδίας, κοντά στην κοινότητα Λαλασέλ. Οι πηγές βρίσκονται στους πρόποδες του όρους Αβαλουάρ σε υψόμετρο 344 μέτρων. Από εκεί ο ποταμός ρέει από ανατολικά προς δυτικά μέχρι να φτάσει στο Σετ-Φορζ, όπου στρίβει προς τα νότια. Δέχεται τα ύδατα του Ουντόν, και έπειτα ενώνονται με τον Σαρτ βόρεια της Ανζέ. Η συμβολή αυτών των δύο ποταμών σχηματίζει ένα υδάτινο ρεύμα που από το σημείο εκείνο ονομάζεται Μαιν, που είναι η τοπική προφορά της Μαγιέν. Ο ποταμός Μαιν διαρρέει την Ανζέ και εκβάλει στο Λίγηρα νότια της Ανζέ.

Ο ποταμός Μαγιέν διαρρέει τις εξής πόλεις και νομούς:

* Ορν
* Μαγιέν: Μαγιέν, Λαβάλ, Σατώ-Γκοντιέ
* Μαιν-ε-Λουάρ: Ανζέ

Πλοήγηση
--------

Ο ποταμός είναι πλωτός από το Λίγηρα μέχρι το Λαβάλ. Οι εμπορευματικές μεταφορές δεν είναι πλέον σημαντικές, αλλά η διαδρομή είναι δημοφιλής για τουρισμό με αθλήματα και ποτάμια ναυσιπλοΐα.

Στο παρελθόν, το ποτάμι χρησιμοποιούνταν από φορτηγίδες που μετέφεραν έως 130 τόνους και οι κύριες μεταφορές ήταν δομικά υλικά (ξύλο και πέτρα), άνθρακας από τα ορυχεία της περιοχής, σιτηρά, φρούτα και λαχανικά. 

Η ναυσιπλοΐα εγκαταλείφθηκε μετά τον Β 'Παγκόσμιο Πόλεμο, αλλά αποκαταστάθηκε από τη δεκαετία του '70 ως ποτάμι ναυσιπλοΐας αναψυχής. Το τμήμα ανάντη ολοκληρώθηκε στις αρχές της δεκαετίας του 1990. 

Κυριότεροι παραπόταμοι του ποταμού Μαγιέν είναι οι: Βαρέν, Κολμόν και Ζουάν.

* Ο ποταμός Μαγιέν στο Saint-Loup-du-GastΟ ποταμός Μαγιέν στο Saint-Loup-du-Gast
* Ο ποταμός Μαγιέν στην κοινότητα ΜαγιένΟ ποταμός Μαγιέν στην κοινότητα Μαγιέν
* Ο ποταμός Μαγιέν στο Σατώ-ΓκοντιέΟ ποταμός Μαγιέν στο Σατώ-Γκοντιέ
* Η συμβολή των ποταμών Μαγιέν και Σαρτ βόρεια της ΑνζέΗ συμβολή των ποταμών Μαγιέν και Σαρτ βόρεια της Ανζέ

Εξωτερικοί σύνδεσμοι
--------------------

* Οι ποταμοί Μαγιέν και Ουντόν (αγγλικά)

Παραπομπές
----------

1. ↑ . «sandre.eaufrance.fr». Αρχειοθετήθηκε από το πρωτότυπο στις 5 Αυγούστου 2020.
2. ↑  Edwards-May, David (2010). *Inland Waterways of France*. St Ives, Cambs. UK: Imray. pp. 146–149.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 133695299
* GND: 4220102-0

 |

 |
Ο **Νικόλαος Ζαβόλας** ήταν Έλληνας αγωνιστής του 1821 καταγόμενος από την Κρήτη.

Πριν ξεσπάσει η Ελληνική Επανάσταση του 1821 δρούσε με δική του καταδρομική ομάδα στη Μικρά Ασία παρενοχλώντας του Οθωμανούς. Στη συνέχεια μυήθηκε στη Φιλική Εταιρεία και μετέβη στην Εύβοια όπου και έλαβε μέρος στις αρχικές συγκρούσεις υπό τον Ν. Κριεζώτη.  
 
Στη συνέχεια κατήλθε στη Πελοπόννησο όπου και έλαβε μέρος σε πολλές μάχες. Όταν έφθασε ο Καποδίστριας και ανέλαβε τη διοίκηση απορρίπτοντας το υφιστάμενο σύνταγμα εγκατέλειψε το χώρο και μετέβη στη Κρήτη όπου και συνέχισε εκεί τον αγώνα μέχρι το 1830.

Πηγές
-----

* Εγκυκλοπαίδεια Πάπυρος Larousse Britannica" τομ.25ος, σελ.288.

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ιστορία
* Πύλη:Ελλάδα
 |

 |
Συντεταγμένες: 60°10′19″N 24°55′22″E﻿ / ﻿60.17194°N 24.92278°E﻿ / 60.17194; 24.92278

Η **Σχολή Οικονομικών του Πανεπιστημίου Άαλτο** (φινλανδικά: *Aalto-yliopiston kauppakorkeakoulu*‎‎, σουηδικά: *Aalto-universitets handelshögskola*‎‎), επίσης γνωστή ως **Σχολή Οικονομικών του Ελσίνκι (ΣΟE)** έως το 2009, είναι το μεγαλύτερο και σημαντικότερο επιχειρηματικό σχολείο στη Φινλανδία και ένα από τα πιο γνωστά στην Ευρώπη. 

Ιδρύθηκε το 1911, είναι η αρχαιότερη σχολή επιχειρήσεων στη Φινλανδία και μια από τις παλαιότερες σχολές των επιχειρήσεων στις Σκανδιναβικές χώρες. Η Σχολή Οικονομικών έγινε μέρος του Πανεπιστημίου Άαλτο, από την 1η Ιανουαρίου του 2010.

Αποτελούμενη από περίπου 3.300 προπτυχιακούς φοιτητές και 270 μεταπτυχιακούς φοιτητές, η Σχολή Οικονομικών του Πανεπιστημίου Άαλτο είναι μια καινοτόμος και ζωηρή κοινότητα που πραγματοποιεί υψηλής ποιότητας έρευνα, με στενές σχέσεις με την επιχειρηματική κοινότητα. Η κύρια πανεπιστημιούπολη βρίσκεται στην περιοχή *Etu-Töölö* του Ελσίνκι και η άλλη στην πόλη *Mikkeli*.

Παραπομπές
----------

1. ↑

Εξωτερικοί σύνδεσμοι
--------------------

* Πολυμέσα σχετικά με το θέμα  Aalto University School of Economics στο Wikimedia Commons
* (Φινλανδικά) Επίσημος ιστότοπος

|  |  |
| --- | --- |
| 

|  |
| --- |
| * Πύλη:Εκπαίδευση
* Πύλη:Φινλανδία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 131183860
* LCCN: no2011004771
* ISNI: 0000 0000 8990 193X
* GND: 272997-0
* SUDOC: 029768225
* BNF: cb121320957 (data)
* BIBSYS: 90291692
* NKC: ko2007376589
* CiNii: DA02733363

 |

 |
Ο **Μιχαήλ Γκητάκος** (1912-1979) υπήρξε Έλληνας βυζαντινολόγος και αρχαιολόγος, που ασχολήθηκε κυρίως με τα ακιδογραφήματα, τα χαράγματα και τις επιγραφές μεσαιωνικών εκκλησιών του ελλαδικού χώρου.

Βιογραφία
---------

Γεννήθηκε στην Αθήνα και σπούδασε Θεολογία στο Εθνικό και Καποδιστριακό Πανεπιστήμιο Αθηνών. Στη συνέχεια, πραγματοποίησε μεταπτυχιακές σπουδές στην Ιταλία και τελικώς αναγορεύθηκε Διδάκτωρ του Αριστοτέλειου Πανεπιστήμιου Θεσσαλονίκης. Δίδαξε Αισθητική και Ιστορία της Χριστιανικής Τέχνης στο Διδασκαλείο Μέσης Εκπαιδεύσεως, στον Ελληνικό Εκπαιδευτικό Σύνδεσμο, στην Εμπορική Σχολή Πειραιώς καθώς και το μάθημα των Θρησκευτικών στη Σχολή Χιλ και την Ιταλική Σχολή Αθηνών. Κατά τη διάρκεια του Ελληνοϊταλικού Πολέμου τραυματίστηκε σε μάχη και τιμήθηκε με μετάλλιο. Στην Κατοχή συνέπραξε με την Οργάνωση Χ. Προς τα τέλη της ζωής του ίδρυσε την Εταιρεία Παραδοσιακών Σπουδών «Ο Βυζαντινός Πολιτισμός», της οποίας υπήρξε πρόεδρος έως τον θάνατό του.

Εργογραφία
----------

Υπήρξε συνεργάτης της *Ηθικής και Θρησκευτικής Εγκυκλοπαίδειας* και της Εγκυκλοπαίδειας *'Ηλιος.* Βασικά έργα του (από τα πολλά που συνέγραψε) θεωρούνται τα εξής:

* *Συμβολή εις την μελέτην και ερμηνείαν των ακιδογραφημάτων,* Αθήνα 1956,
* *Ανέκδοτοι επιγραφαί και χαράγματα εκ βυζαντινών και μεταβυζαντινών μνημείων της Ελλάδος,* Αθήνα 1957.
* *Corpus επιγραφών και χαραγμάτων,* Αθήνα 1957
* *Ο εις Φιλιατρά της Μεσσηνίας βυζαντινός ναός της Αναλήψεως. Συμβολή εις την μελέτην των σταυρεπιστέγων ναών,* Αθήνα 1957.
* *Μονή Αγνούντος,* Αθήνα 1972.

Διακρίσεις
----------

Υπήρξε τακτικό μέλος της Ακαδημίας της Μεσογείου, της Ακαδημίας Ερευνών του Καναδά καθώς και της Academia Gentium "Pro Pace". Τιμήθηκε με τον Χρυσό Σταυρό του Αγίου Μάρκου (Πατριαρχείο Αλεξανδρείας) και το Χρυσό μετάλλιο της Ακαδημίας της Μεσογείου.

Παραπομπές
----------

1. ↑  Κούκουνας, Δημοσθένης (2016). *Βιογραφική Εγκυκλοπαίδεια του Νεωτέρου Ελληνισμού, 1830-2016. Αρχεία Ελληνικής Βιογραφίας*. Aθήνα: Historia. σελ. 439-. ISBN 978-618-5227-02-9.
Τα **Samsung Galaxy Note**
Το **Samsung Galaxy Note** είναι μια σειρά από smartphones και tablet που βασίζονται σε Android που έχουν αναπτυχθεί και διατεθεί στο εμπόριο από τη Samsung Electronics. Η γραμμή είναι κυρίως προσανατολισμένη προς τον υπολογισμό πένας. όλα τα μοντέλα Galaxy Note φέρουν με στυλό και ενσωματώνουν έναν ευαίσθητο στην πίεση ψηφιοποιητή Wacom. Όλα τα μοντέλα Galaxy Note περιλαμβάνουν επίσης λειτουργίες λογισμικού που προσανατολίζονται προς τη γραφίδα και τις μεγάλες οθόνες των συσκευών, όπως οι εφαρμογές λήψης σημείων και ψηφιακών scrapbooking και η πολλαπλή αποθήκευση με διαχωρισμό οθόνης.

Τα smartphone Note Galaxy θεωρούνται τα πρώτα εμπορικά επιτυχημένα παραδείγματα "phablets" - μιας κατηγορίας smartphone με μεγάλες οθόνες που προορίζονται να καλύψουν τη λειτουργικότητα ενός παραδοσιακού tablet με αυτό ενός τηλεφώνου. Η Samsung πώλησε πάνω από 50 εκατομμύρια συσκευές Galaxy Note από τον Σεπτέμβριο του 2011 έως τον Οκτώβριο του 2013. 10 εκατομμύρια μονάδες του Galaxy Note 3 πωλήθηκαν εντός των πρώτων 2 μηνών, 30 εκατομμύρια ήταν του Note ΙΙ, ενώ το αρχικό Note Galaxy πώλησε περίπου 10 εκατομμύρια μονάδες Παγκόσμιος.
Για άλλες χρήσεις, δείτε: Σπάρτο (αποσαφήνιση).
Το **σπάρτο** ή **σπάρτος** (επιστημονική-λατινική ονομασία *Spartium junceum* = *σπάρτιον το βουρλοειδές*) είναι αγγειόσπερμο, δικοτυλήδονο φυτό, το οποίο ανήκει στην τάξη κυαμώδη και στην οικογένεια χεδρωπά ή κυαμοειδή, η οποία χαρακτηρίζεται από τα πενταμερή ζυγόμορφα άνθη με μορφή πεταλούδας.

Σπάρτο
Αποτελεί το μοναδικό είδος του γένους του και είναι θάμνος με καταγωγή από τη Λεκάνη της Μεσογείου, που φθάνει σε ύψος μέχρι τα τρια μέτρα. Έχει μακριούς, λεπτούς, μυτερούς στην άκρη βλαστούς, που είναι σχεδόν γυμνοί, χωρίς φύλλα. Τα άνθη του είναι κίτρινα, αρωματικά και σχηματίζουν βότρυες. Ανθίζει από τα μέσα Απριλίου μέχρι τον Ιούνιο, αν και πολλές φορές η ανθοφορία μπορεί να παραταθεί μέχρι και τον Αύγουστο. Ο καρπός του είναι χέδρωπας, όταν ωριμάσει, σκορπίζει τους σπόρους.

*Spartium junceum*, στον Ποταμό Επανομής
Απαντά αυτοφυές σε όλη την Ελλάδα. Τα φυτά βρίσκονται διάσπαρτα σε πεδινές και ημιορεινές περιοχές, και είναι από τα πιο κοινά θαμνώδη είδη στην Ελλάδα. Χρησιμοποιείται συχνά ως καλλωπιστικό για τα εύοσμα και εντυπωσιακά του κίτρινα άνθη, σε πάρκα, κήπους, κατά μήκος των εθνικών οδών, και αλλού.

Τα σπάρτα καλλιεργούνται επίσης ως καλλωπιστικά για τα εύοσμα και εντυπωσιακά τους κίτρινα άνθη και τοποθετούνται κατά μήκος των δρόμων αλλά και, λόγω του δυνατού ριζικού συστήματος τους, για την συγκράτηση των διαβρωμένων εδαφών. Οι βλαστοί τους χρησιμοποιούνται στην κατασκευή καλαθιών και ψάθινων καπέλων. Παλαιότερα χρησιμοποιούταν για την παραγωγή γνέματος, που είχε την ιδιότητα να μη προσβάλλεται από κανένα έντομο, και υφαντών εξαιρετικής αντοχής.

Παραπομπές
----------

1. ↑  «Spartium junceum L. GRIN-Global». *npgsweb.ars-grin.gov*. Ανακτήθηκε στις 20 Αυγούστου 2021.
2. ↑  «Spartium junceum L. 1753». *www.greekflora.gr*. Ανακτήθηκε στις 20 Αυγούστου 2021.
3. ↑  «Spartium junceum | Spanish broom/RHS Gardening». *www.rhs.org.uk*. Ανακτήθηκε στις 20 Αυγούστου 2021.
4. ↑  Βλ. Μιχάλη Α. Μηλιώνη: *Του σπάρτου τα καμώματα*, Πρέβεζα 2021, εκδόσεις Ιδρύματος *Ακτία Νικόπολις*, ISBN:978 960 7660 28 2

Πηγές
-----

* Μπάουμαν Ε.: *Η ελληνική χλωρίδα*, 1993
* Παπιομύτογλου Β.: *Αγριολούλουδα της Ελλάδας*, 2006
* Σφήκας Γ.: *Δένδρα και θάμνοι της Ελλάδας*, 1983
* *Φυτολογία*, Εκδοτική Αθηνών, 2006
* Lafranchis T. & Sfikas G.: *Flowers of Greece* (Vol. I-II), 2001
* Pignatti S.: *Flora d’ Italia* (Vol. I), 1982
* Strid A.: *Φυτά του Ολύμπου*, 1980

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **σπάρτο**  |

* 
* 
* <

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σπάρτο** |

|  |  |  |  |  |
| --- | --- | --- | --- | --- |
| 

| π • σ • ε
Μακία |
| --- |
|  |
| Κατάλογος φυτών | 
* Αγριελιά
* Αγριοκουμαριά
* Αγριοφυστικιά
* Αριά
* Άσπρη λαδανιά
* Δάφνη
* Θαμνοκυπάρισο
* Κέδρος
* Κουμαριά
* Κουτσουπιά
* Κράταιγος
* Μυρτιά
* Πικροδάφνη
* Πουρνάρι
* Ρείκι
* Σπάρτο
* Σχίνος
* Φυλλίκι
* Χαρουπιά
* Χρυσόξυλο
 |

 |
Το **Samsung Galaxy Note 8**
Το **Samsung Galaxy Note 8** είναι ένα Android smartphone που σχεδιάστηκε, αναπτύχθηκε και κυκλοφορεί στην αγορά από τη Samsung Electronics. Παρουσιάστηκε στις 23 Αυγούστου 2017, είναι ο διάδοχος του παυθέντος Samsung Galaxy Note 7. Κυκλοφόρησε στις 15 Σεπτεμβρίου 2017.

Το Note 8 βελτιώνει τις προδιαγραφές της συσκευής πυρήνα και τις δυνατότητες σφραγίδας S Pen των προηγούμενων συσκευών. Ενώ διατηρεί την ίδια εμφάνιση και το ίδιο μέγεθος με το Galaxy S8 +, διαθέτει έναν αναβαθμισμένο επεξεργαστή και για πρώτη φορά στο ιστορικό των smartphone της Samsung ένα σύστημα διπλής κάμερας στο πίσω μέρος της συσκευής. το ένα λειτουργεί ως φακός ευρείας γωνίας και το άλλο ως τηλεφακός, και με ανάλυση 12 MP και οπτική σταθεροποίηση εικόνας. Το στυλό S έχει αυξημένα επίπεδα ευαισθησίας πίεσης και το λογισμικό του έχει αναβαθμιστεί για να προσφέρει βελτιωμένες δυνατότητες ανάγνωσης στην οθόνη, καθώς και animated GIF και βελτιωμένες δυνατότητες μετάφρασης.

Ιστορία
-------

Στις 20 Ιουλίου 2017, η Samsung έκανε tweet ένα video teaser που δείχνει μια σκοτεινή συσκευή με γραφίδα, δηλώνοντας την ημερομηνία της επόμενης εκδήλωσης "Unpacked" στις 23 Αυγούστου 2017. Το Samsung Galaxy Note 8 παρουσιάστηκε στην εκδήλωση αυτή, με ημερομηνία κυκλοφορίας στις 15 Σεπτέμβριος 2017.

Υποδοχή
-------

Η DxOMark, μια εταιρία δοκιμών φωτογραφικών μηχανών, έδωσε στο Note 8 μια βαθμολογία 94, που είναι το κοινό υψηλότερο αποτέλεσμα κάθε τηλεφώνου που μοιράστηκε με το iPhone 8 Plus. Μόλις λίγες μέρες μετά τη δημοσίευση της αναφοράς του Note 8, το Pixel 2 δοκιμάστηκε και έδωσε βαθμολογία 98, κερδίζοντας και τα δύο. Αν και το Note 8 έχει την καλύτερη οπτική σταθεροποίηση εικόνας οποιουδήποτε smartphone.
Η **Σεκόια** ή **Σεκόγια** (*Sequoia*) είναι γένος κωνοφόρων δέντρων, της οικογένειας των Κυπαρισσοειδών. Το μόνο εν ζωή μέλος του γένους Σεκόια είναι το είδος της *Σεκόγιας της αειθαλούς* (*Sequoia sempervirens*), το οποίο είναι ενδημικό της περιοχής της Βόρειας Καλιφόρνιας και του Νότιου Όρεγκον. Διάφορα είδη του γένους έχουν βρεθεί ως απολιθώματα, στην Αμερική και την Ασία. 

Η ονομασία του γένους, *«Σεκόια»*, δόθηκε από τον Αυστριακό βοτανολόγο Stephan Endlicher το 1847. Το γένος της Σεκόια, μαζί με τα συγγενικά γένη της Μετασεκόια (*Metasequoia*) και του Σεκοϊάδενδρου (*Sequoiadendron*) σχηματίζουν την υποοικογένεια των Σεκοϊομόρφων.

Εξωτερικοί σύνδεσμοι
--------------------

* Πολυμέσα σχετικά με το θέμα  Sequoia στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh00003488
* BNF: cb12345056m (data)
* NKC: ph777520

 |

 |
Το **Nintendo Switch system software** είναιs updatable firmware και λειτουργικό σύστημα της κονσόλας βιντεοπαιχνιδιών Nintendo Switch.

Τεχνολογία
----------

### Σύστημα

Σύμφωνα με τις πληροφορίες άδειας χρήσης, το λογισμικό συστήματος του Nintendo Switch χρησιμοποιεί κώδικα από τον πυρήνα του FreeBSD, παρόμοιο με το λογισμικό συστήματος του PlayStation 4. Ένας χάκερ βρήκε κλήσεις συστήματος να είναι παρόμοιες με εκείνες του λογισμικού συστήματος Nintendo 3DS, αλλά υποθέτει ότι αυτοί ξαναγράφηκαν. Επιπλέον, υπάρχουν πολλά στοιχεία από το Android στο λειτουργικό σύστημα του Switch, όπως το πλαίσιο πολυμέσων Stagefright. Η απόδοση του περιεχομένου ιστού γίνεται μέσω του WebKit, παρόλο που πρόγραμμα δεν βρίσκεται περιήγησης ιστού στην κονσόλα. Ωστόσο, οι χάκερ έχουν βρει το δρόμο τους γύρω από αυτό για να περιηγηθείτε στον ιστό στο Nintendo Switch.

Περιβάλλον χρήστη
-----------------

### Αρχική οθόνη

Η αρχική οθόνη του Nintendo Switch διαθέτει πληροφορίες μπαταρίας, διαδικτύου και ώρας στην επάνω δεξιά γωνία, από κάτω υπάρχει ένα πλέγμα που δείχνει τα κατεβασμένα παιχνίδια και τα παιχνίδια κασέτας (cartridge). Κάτω από αυτό έχει συντομεύσεις για το Nintendo eShop, ρυθμίσεις, ένα κουμπί απενεργοποίησης και πολλά άλλα.

### Ιστορικό ενημερώσεων

Η αρχική έκδοση του λογισμικού συστήματος για το Nintendo Switch για τις κονσόλες της ημέρας λανσαρίσματος ενημερώθηκε ως "Day One" στις 3 Μαρτίου 2017, την ημερομηνία λανσαρίσματος της κονσόλας. Η ενημερωμένη έκδοση πρόσθεσε διαδικτυακές λειτουργίες που προηγουμένως έλειπαν από το αρχικό λογισμικό πριν από την επίσημη ημερομηνία λανσαρίσματος. Ορισμένα αξιοσημείωτα χαρακτηριστικά αυτής της ενημερωμένης έκδοσης είναι η πρόσβαση στο Nintendo eShop καθώς και η δυνατότητα προσθήκης φίλων σε μια λίστα φίλων, παρόμοια με αυτή του Nintendo 3DS.

Στις αρχές Μαρτίου 2024, η Nintendo ενημέρωσε το λογισμικό του Nintendo Switch στην έκδοση 18.0.00 με πολλές βελτιώσεις και νέες λειτουργίες. Το πιο σημαντικό από τα νέα χαρακτηριστικά είναι η ενεργοποίηση του auto-sleep, με την κονσόλα να μπαίνει σε μηχανισμό αδράνειας μετά από 15 λεπτά που ο χρήστης δεν ακουμπάει κάποιο πλήκτρο. Στόχος αυτής της ενέργειας είναι η εξοικονόμιση της μπαταρίας.

1. ↑  Αλμπανίδης, Στυλιανός (2 Απριλίου 2024). «Κυκλοφορεί το update 18.0.0 για το Nintendo Switch με σημαντικές βελτιώσεις, μεταξύ αυτών τη λειτουργία auto-sleep - Enternity.gr». *Enternity*. Ανακτήθηκε στις 3 Απριλίου 2024.